b'\n_START_ARTICLE_\nRomanas Janu\xc5\xa1kevi\xc4\x8dius\n_START_SECTION_\nBiografija\n_START_PARAGRAPH_\n1960\xe2\x80\x931971 m. mok\xc4\x97si Vilniaus 23-iojoje vidurin\xc4\x97je mokykloje, 1971\xe2\x80\x931976 m. studijavo Vilniaus universiteto Matematikos ir mechanikos fakultete. 1976\xe2\x80\x931978 m. \xe2\x80\x93 studijavo aspirant\xc5\xabroje, k\xc4\x97l\xc4\x97 kvalifikacij\xc4\x85 sta\xc5\xbeuot\xc4\x97je Maskvos V. Steklovo matematikos institute._NEWLINE_1978\xe2\x80\x932006 m. Matematikos ir informatikos instituto jaunesnysis bei vyresnysis mokslo darbuotojas . Po habilituoto daktaro diplomo  gavimo \xe2\x80\x93 vyriausiasis mokslo darbuotojas._NEWLINE_Nuo 1997 m. \xe2\x80\x93 Vilniaus pedagoginio universiteto (dabar \xe2\x80\x93 LEU) profesorius, 2001-2012 m. \xe2\x80\x93 LEU Senato narys, 2001-2011 m. Senato Finans\xc5\xb3 komisijos pirmininkas, nuo 2001 m. \xe2\x80\x93 VPU Algebros ir skai\xc4\x8di\xc5\xb3 teorijos katedros ved\xc4\x97jas. Nuo 2011 m. \xe2\x80\x93 reorganizuotos jungtin\xc4\x97s Matematikos katedros ved\xc4\x97jas, 2015 m. - reorganizuotos jungtin\xc4\x97s Matematikos, informatikos ir fizikos katedros ved\xc4\x97jas.\n_START_SECTION_\n\xc5\xa0eima\n_START_PARAGRAPH_\nT\xc4\x97vas \xe2\x80\x93 Vladas Janu\xc5\xa1kevi\xc4\x8dius (1917-2003), LTSR nusipeln\xc4\x99s farmacininkas; motina \xe2\x80\x93 Nina Janu\xc5\xa1kevi\xc4\x8dien\xc4\x97 (1925-2013, mergautin\xc4\x97 pav. \xc5\xbdarunova), farmacinink\xc4\x97._NEWLINE_\xc5\xbdmona Olga (g. 1955), daktar\xc4\x97, profesor\xc4\x97. Vaikai: Antanas (g. 1980), Elena (g. 1983).\n_START_SECTION_\nFaktai ir apdovanojimai\n_START_PARAGRAPH_\n1992-2010 kaip Vilniaus ir Lietuvos metropolito Chrizostomo patar\xc4\x97jas ir asmeninis sekretorius aktyviai dalyvavo Lietuvos sta\xc4\x8diatiki\xc5\xb3 (ortodoks\xc5\xb3) nekilnojamojo turto denacionalizacijos procese (\xc5\xber. \xe2\x80\x9e\xd0\x92\xd0\xb8\xd0\xbb\xd1\x8c\xd0\xbd\xd1\x8e\xd1\x81\xd1\x81\xd0\xba\xd0\xbe\xd0\xbc\xd1\x83 \xd0\xbf\xd1\x80\xd0\xb0\xd0\xb2\xd0\xbe\xd1\x81\xd0\xbb\xd0\xb0\xd0\xb2\xd0\xbd\xd0\xbe\xd0\xbc\xd1\x83 \xd0\xa1\xd0\xb2\xd1\x8f\xd1\x82\xd0\xbe-\xd0\x94\xd1\x83\xd1\x85\xd0\xbe\xd0\xb2\xd1\x83 \xd0\xbc\xd0\xbe\xd0\xbd\xd0\xb0\xd1\x81\xd1\x82\xd1\x8b\xd1\x80\xd1\x8e - 400 \xd0\xbb\xd0\xb5\xd1\x82.\xe2\x80\x9c). U\xc5\xbe tai ir u\xc5\xbe aktyv\xc5\xb3 dalyvavim\xc4\x85 dvasinio atgimimo procese metropolito Chrizostomo teikimu  Maskvos ir visos Rusijos patriarchas Aleksijus II 1997-07-27 vizito \xc4\xaf Lietuv\xc4\x85 metu apdovanojo R. Janu\xc5\xa1kevi\xc4\x8di\xc5\xb3 \xc5\xa1ventojo kunigaik\xc5\xa1\xc4\x8dio Danieliaus III laipsnio ordinu._NEWLINE_1993-09-05 R. Janu\xc5\xa1kevi\xc4\x8dius dalyvavo ekumeniniame susitikime su popie\xc5\xbeiumi Jonu Pauliumi II Apa\xc5\xa1tali\xc5\xa1kojoje nunciat\xc5\xabroje Vilniuje.'